পতঞ্জলিয়ে অহা চাৰি মাহৰ ভিতৰত উত্তৰ-পূবত প্ৰায় ১২০০ নিৱনুৱা তথা অতিৰিক্ত ৪ হাজাৰ লোকক নিযুক্তি দিব। আজি দিচপুৰ প্ৰেছ ক্লাৱত অনুষ্ঠিত এক সংবাদ মেলত পতঞ্জলি যোগপীঠ অসম শাখাৰ ৰাজ্যিক সভাপতি বিকাশ গোস্বামীয়ে এই কথা সদৰী কৰে।
অসমত বৰ্তমান ১৪৪৭টা স্থায়ী যোগ প্ৰশিক্ষণ কেন্দ্ৰ আছে বুলিও তেওঁ সদৰী কৰি তেওঁ কয় যে আন্তঃৰাষ্ট্ৰীয় যোগ দিৱস উদ্দেশ্যে পতঞ্জলি যোগ পীঠ অসম শাখাই চৰকাৰৰ অনুৰোধক্ৰমে অসমৰ সমূহ জিলা, ব্লক পঞ্চায়ত পৰ্য্যায়ত তথা যোগ কেন্দ্ৰসমূহত আজিৰে পৰা প্ৰশিক্ষণ প্ৰদান আৰম্ভ কৰিছে।
পূৰ্বৰ দৰেই অহা ২১ জুনত পতঞ্জলি যোগপীঠে চৰকাৰ তথা আন আন সংস্থাৰ সহযোগত মহা সমাৰোহেৰে আন্তঃৰাষ্ট্ৰীয় যোগদিৱস আয়োজন কৰাৰ কথাও গোস্বামীয়ে সংবাদমেলত উল্লেখ কৰে।
তদুপৰি অসম চৰকাৰে কেন্দ্ৰীয়ভাৱে নগাঁৱৰ নুৰুল আমিন ষ্টেডিয়ামত চতুৰ্থ যোগ দিৱস অনুষ্ঠিত কৰাৰ লগতে কেন্দ্ৰীয় চৰকাৰে ডেৰাডুনত এই বিশেষ দিনটো উদযাপন কৰিব বুলি সংবাদমেলতে সভাপতিগৰাকীয়ে জানিবলৈ দিয়ে।
ৰামদেৱক প্ৰশংসা কৰি তেওঁ কয় যে যোগ আয়ুৰ্বেদৰ পুনৰ প্ৰতিষ্ঠাৰ বাবে ৰামদেৱৰ নেতৃত্বত পতঞ্জলি যোগপীঠৰ লক্ষাধিক কাৰ্যকৰ্তাই অহৰ্নিশে কাম কৰি আছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
